श्रीनगर में बैठक 22 और 23 मई को, चीन-पाकिस्तान ने इस पर ऐतराज जाहिर किया था
Jammu Kashmir To Host 2023 G20 Summit In Srinagar - भारत सरकार ने जम्मू-कश्मीर में जी-20 की बैठक कराने का फैसला किया है। जी-20 प्लान के मुताबिक, श्रीनगर में 22 और 23 मई को टूरिज्म पर वर्किंग ग्रुप की बैठक होगी।
भारत सरकार ने जम्मू-कश्मीर में G-20 की बैठक कराने का फैसला किया है। G-20 प्लान के मुताबिक, श्रीनगर में 22 और 23 मई को टूरिज्म पर वर्किंग ग्रुप की बैठक होगी। पहली बार जम्मू-कश्मीर में G-20 की बैठक होगी। आर्टिकल 370 हटने के बाद यहां पहली इंटरनेशनल समिट भी होगी।
जी-20 की यूथ-20 और सिविल-20 बैठकों के लिए चुने गए देश के 15 संस्थानों में से एक कश्मीर यूनिवर्सिटी (KU) भी है। KU में C-20 की वर्किंग ग्रुप की बैठक पहले ही हो चुकी है। रिपोर्ट् के मुताबिक, इस बैठक का मुद्दा जेंडर इक्वैलिटी और डिसऐबिलिटी था। C-20 जी-20 का ऑफिशियल एंगेजमेंट ग्रुप है, जो सिविल सोसाइटी, NGO और सरकारी प्रतिनिधियों को चुने हुए विषय पर चर्चा के लिए प्लेफॉर्म देता है।
कश्मीर यूनिवर्सिटी में होंगे यूथ-20 समिट के प्री-इवेंट्स 
रिपोर्ट के मुताबिक, खेल एवं युवा मामलों के मंत्रालय ने कश्मीर यूनिवर्सिटी के साथ एक MoU साइन किया है, जिसके तहत विश्वविद्यालय में यूथ-20 समिट के पहले होने वाले इवेंट्स भी होंगे। इसमें जी-20 देशों के प्रतिनिधि भी शामिल होंगे। यूथ-20 समिट जून 2023 में वाराणसी में होनी है।
चीन-पाकिस्तान लगातार कर रहे विरोध
चीन और पाकिस्तान लगाता जी-20 बैठक जम्मू-कश्मीर में कराए जाने का विरोध कर रहे हैं। पाकिस्तान G-20 में शामिल अपने समर्थक देशों को साधकर इस बैठक का विरोध कर रहा था। चीन ने मार्च में ही कहा था कि जी-20 की बैठक जम्मू-कश्मीर में नहीं होनी चाहिए। अब श्रीनगर में ये बैठक कराने जाने के बाद माना जा रहा है कि चीन इससे दूरी बना सकता है।
जी-20 की अध्यक्षता कर रहा भारत पहले ही कह चुका है कि देश के 28 राज्यों में जी-20 से जुड़ी बैठकों का आयोजन किया जाएगा। इसी के तहत अरुणाचल और कश्मीर में भी यह बैठकें रखी गईं। अरुणाचल की राजधानी ईटानगर में मार्च के आखिरी हफ्ते में हुई जी-20 की बैठक से भी चीन दूर रहा था। दरअसल, अरुणाचल को चीन भारत का हिस्सा नहीं मानता है और इसके विरोध में वह मीटिंग में शामिल नहीं हुआ।
क्या है G-20 ग्रुप
यूरोपियन यूनियन मिलकर जी-20 का निर्माण करते है। इसमें 20 देशों के अध्यक्षों की वार्षिक बैठक होती है जिसको जी-20 शिखर सम्मेलन के नाम से जाना जाता है। इस सम्मेलन में सभी देशों के मुख्य विषय यानी आतंकवाद, आर्थिक परेशानी, ग्लोबल वॉर्मिंग, स्वास्थ्य और अन्य जरूरी मुद्दों पर चर्चा की जाती है। पूरे दुनिया में जितना भी आर्थिक उत्पादन होता है उसमें 80% योगदान इन्हीं जी 20 देशों का होता है।
G-20 में ये देश हैं 
जी20 समूह में अर्जेंटीना, ऑस्ट्रेलिया, ब्राजील, कनाडा, चीन, जर्मनी, फ्रांस, भारत, इंडोनेशिया, इटली, जापान, मेक्सिको, रूस, सऊदी अरब, दक्षिण अफ्रीका, दक्षिण कोरिया, तुर्की, यूनाइटेड किंगडम, संयुक्त राज्य अमेरिका और यूरोपीय संघ शामिल हैं।
इन देशों के डेलिगेट्स भी बुलाए
G20 देशों के अलावा भारत ने बांग्लादेश, इजिप्ट, मॉरिशस, नीदरलैंड, नाइजीरिया, ओमान, सिंगापुर, स्पेन और UAE से भी गेस्ट बुलाए हैं। वहीं अंतर्राष्ट्रीय संस्थाओं में UN, IMF, वर्ल्ड बैंक, WHO, WTO, ILO, FSB, OECD, AU चेयर, NEPAD चेयर, ASEAN चेयर, ADB, ISA तथा CDRI को भी न्यौता दिया गया है